Bantay Panay

Ti Bantay Panay, ket napigsa a solpatariko nga estratobulkan idiay Filipinas.

Lokasion
Ti bantay Panay ket mabirukan idiay abagatan ti Danaw Taal, idiay probinsia ti Batangas, iti Rehion IV, isla ti Luzon, Filipinas.

Daytoy ket mabirukan idiay akin-abagatan a patingga ti Peninsula ti Calumpang a mangporma ti akinlaud a bangir ti Luek Batangas, iti latitud 13.723°N (13°43'24"N), longitud 120.893°E (120°53'36"E).

Dagiti pisikal a langa
Ti Bantay Panay ket kabakiran, ababa, nga andesitiko nga estratobulkan, idiay akinlaud a bangir ti Luek Batangas, a mabalin a daytoy ket nagiwangan a kaldera a pinunno babaen ti baybay. Daytoy ket agtayag iti 501 metrro (1,644 kadapan) asl. 

Dagiti panagbettak
Ti naudi nga aktibidad ti panagbettak ket naipagarup a Pleistoseno, agarup a 500,000 a tawtawen ti napalabas.Programa ti Global a Bulkanismo ti Instituto ti Smithsoniano, Panid ti Bantay Panay

Awan dagiti naipakasaritaan a panagbettak.

Heolohia

Ti kita ti bato ket kaaduan nga andesita, iti tektoniko ti Bantay Panay ket naisanglad iti pagsabtan ti dua a nangruna a rehional a pagduyosan, ti Lineamento ti Bataan ken ti Lineamento ti Palawan-Macolod.

Ti Luek Batangas, a mangiraman ti Bantay Panay ket mabalin a limned a kaldera,.

Pannakailista
Ti Instituto ti Smithsoniano ket ilistana ti Bantay Panay a kas Pleistoseno - Pumaroliko.

Ti Instituto ti Filipinas iti Bulkanolohia ken Sismolohia (Phivolcs) ket ilistana ti Bantay Panay a kas di aktibo.

Kitaen pay
Listaan dagiti aktibo a bulkan ti Filipinas
Listaan dagiti mabalin nga aktibo a bulkan ti Filipinas
Listaan dagiti di aktibo a bulkan ti Filipinas
Instituto ti Filipinas iti Bulkanolohia ken Sismolohia
Bulkan
Singsing ti Apuy ti Pasipiko

Dagiti nagibasaran

Kategoria:Dagiti estratobulkan
Kategoria:dagiti bulkan ti Luzon
Kategoria:banbantay ti Filipinas
Kategoria:Batangas
Kategoria:Dagiti mabalin nga aktibo a bulkan ti Filipinas